《杨夫人挽诗》
宋代·史尧弼

奉嫔归盛族，观奠及遗芳。
藻已空南涧，萱应茂北堂。
人间空堕骥，地下复鸣凰。
惨惨闻吹棘，纷纷想断肠。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。